钦定古今图书集成/明伦汇编/氏族典/第227卷 > 杨文纪
## 钦定古今图书集成/明伦汇编/氏族典/第227卷 > 杨文纪

按《隋书杨素传》：“素从叔文纪，字温范，少刚正，有器局。
在周，袭爵华山郡公，自右侍上士累迁车骑大将军、
仪同三司、安州总管长史，进授开府，入为虞部下大
夫。高祖为丞相，改封汾阴县公，从梁睿讨王谦，以功
进授上大将军，拜资州刺史，入为宗正少卿，坐事除
名。后数载，复其爵位，拜熊州刺史，改封上明郡公，除”
宗正卿，判礼部尚书事。《仁寿》二年，迁荆州总管。岁馀
卒官，时年五十八，谥曰恭。